มีความเสี่ยงเมื่องกลางเดือนที่แล้วจึงไปพบแพทย์ภายในเวลาไม่เกิน 24 ชั่วโมง ตรวจเลือดแล้วสามารถรับยา PEP ได้ โดยเริ่มกินตีสองทุกวัน กินยา PEP ทุกวันแต่ช่วงหลังหรือในเกือบสองสัปดาห์สุดท้ายมีกินไม่ตรงเวลาบ้างเพราะดันตั้งเวลากินไว้ดึกจนเผลอหลับบ้างและลืมกินไปหนึ่งครั้งอยากทราบว่าจะมีความเสี่ยงเพิ่มมากขึ้นไหม ควรไปตรวจ hiv และโรคติดต่อทางเพศสัมพันธ์อื่นเลยไหมเพราะครบหนึ่งเดือนพอดี หรือค่อยไปตอนครบสามเดือนและหกเดือนตามลำดับ
สวัสดีค่ะ การทานยาต้านไวรัส HIV ฉุกเฉินหลังจากที่ไปมีความเสี่ยงมา ควรทานให้ตรงเวลาทุกวัน ต่อเนื่องจนครบ 28 วัน ก็จะช่วยป้องกันการติดเชื้อได้ประมาณ 80% ค่ะ แต่หากมีการทานยาไม่ตรงเวลาในบางวัน และมีการลืมทานไป 1 วัน ประสิทธิภาพก็ย่อมลดลงไปค่ะและหลังจากทานยาครบ 28 วันแล้ว ยังไม่ต้องเจาะเลือดตรวจทันที ให้รอไปตรวจที่ 1 เดือนหลังจากนี้ และไปซ้ำอีกครั้งที่ 3 เดือนหลังจากทานยาครบ หากตรวจไม่พบ จึงจะมั่นใจว่าไม่ได้มีการติดเชื้อค่ะ ทั้งนี้ หากมีความเสี่ยงสูง คืออีกฝ่ายมีการติดเชื้อ HIV อยู่ และได้ไปมีเพศสัมพันธ์แบบไม่ได้ใส่ถุงยางอนามัย อาจต้องตรวจซ้ำที่ 6 เดือนด้วยค่ะส่วนโรคติดต่อทางเพศสัมพันธ์อื่นๆ เช่น ซิฟิลิส ไวรัสตับอักเสบชนิดบีและซี แนะนำว่าให้รอให้ครบ 3 เดือน นับจากที่ได้ไปมีความเสี่ยงมา แล้วจึงค่อยตรวจเลือดค่ะ